Filmistudio Projektio

Filmistudio Projektio oli Suomen ensimmäinen elokuvakerho, joka toimi vuosina 1934–1936 Helsingissä. Kerhon perustamisen ajatus tuli Nils-Gustav Hahlilta ja Alvar Aallolta, jotka olivat tutustuneet vastaavanlaisiin kerhoihin Pariisissa ja Lontoossa. Kerho toimi elokuvateatteri Joukolassa Helsingin Kapteeninkatu 26:ssa (nyk. KOM-teatteri) ja esitti jäsenilleen muun muassa René Clairin, Sergei Eisensteinin ja Luis Buñuelin elokuvia. Kerhon jäsenin kuuluivat muiden muassa Nyrki Tapiovaara, Valentin Vaala ja Teuvo Tulio. Projektion käytännön toiminnasta vastannut Hans Kutter muisteli 1950-luvun puolivälissä, miten kerhon ensimmäiseen näytökseen unohdettiin hankkia lupa elokuvien esittämiseen, mistä seurasi kutsu raastupaan. Siellä jo kansainvälistä kuuluisuutta saavuttanut Alvar Aalto aloitti vuolaan ja rönsyilevän puolustuspuheensa elokuvataiteen merkityksestä, joka kuitenkin keskeytettiin noin viidentoista minuutin jälkeen ja syyte raukesi.Kutter, Hans: ”Projektio”, Studio 1, elokuvan vuosikirja 1955, julkaistu uudelleen teoksessa Studio 14, Elokuvan vuosikirja 1984, s. 118–126. Kerhon ensimmäiseen hallitukseen kuuluivat Kutterin mukaan professori Gunnar Castrén, arkkitehti Aili-Salli Ahde, insinööri Eero Erkko, taiteilija Atte Laitila, professori Väinö Lassila sekä Nils-Gustav Hahl. Kerho hankki elokuvansa lähinnä lainaamalla niitä toisilta pohjoismaisilta elokuvakerhoilta. Tärkeimpiä yhteistyökumppaneita olivat Tukholman, Lundin, Uppsalan ja Malmön elokuvakerhot Ruotsissa. Lisäksi Projektio sai esitettäväkseen venäläisiä elokuvia Neuvostoliiton suurlähetystöstä, ja Saksan lähetystön kautta muun muassa Leni Riefenstahlin puoluekokousdokumentin Tahdon riemuvoitto. Kerhoa epäiltiin vasemmistolaisesta toiminnasta ja se joutui Etsivän keskuspoliisin tarkkailuun. Elokuvakerho joutui lopettamaan toimintansa jo 1936, kun se ei saanut tullilaitokselta tullipalautuksia ruotsalaisilta elokuvakerhoilta lainaamistaan elokuvista. LUETTELO NÄYTÖKSISTÄ AVAJAIS- ESITTELYNÄYTÖS marras- tai joulukuussa 1934 Ballet mecanique schwarz weiss grau Entr’acte 7.3.1935 schwarz-weiss-grau A nous la liberte (Clair, ) 21.3.1935 Tshornoje i beloje (1932) Ivan Ivanov-Vano Emperor Jones (Dudley Murphy 1933) 22.3.1935 avajaisnäytöksen uusinta 5.4.1935 Der blaue Engel (kaksi lisänäytöstä) 10.4.1935 Das Lied von Leben (Granowsky 1931) 23.4.1935 Tshapajev (Vasiljev, 1934) 10.5.1935 Le Tour (Clair, 1928) Gardiens de phare (Gremillon, 1929) 14.5.1935 Marseille Windjammer und Janmaaten. Die letzten Segelschiffe. (Dokumentti, Saksa 1930) 20.5.1935 Episod vid fönstret Novyi Gulliver (Ptushko, 1935) 7.10.1935 muistiinmerkitsemättä 25.10.1935 Turksib (Victor Turin, 1929) 2.11.1935 Un chien Andalou Mensch ohne Namen (Ucicky, 1932) 15.11.1935 Magie du fer blanc Thunder Over Mexico (1934) Ohjaus: Sol Lesser 28.11.1935 Le Sang d’un poete (ohj. Cocteau) Gamla Stan (Almquist, 1931) Tango (Gösta Hellström, 1932) 5.12.1935 Le Million (1932) 17.12.1935 Kameradscharft (Pabst 1931) 30.12.1935 Philips Cavalcade (George Pal, 1934) Nieuwe granden Ivens 1933 1936 25.2.1936 No greater glory (Borzage, 1934) 5.3.1936 Triumph des Willens Un chapeau de paille d’Italias Clair 1928 (la rotondessa) 13.3.1936 Mädchen in Uniform Sagan (1931) 2.4.1936 Katorga (Raizman 1928) 7.4.1936 Bio Rexissä erikoisnäytös pohjoismaisille vieraille. Projektion vieraana oli 57 hengen delegaatio Lundin, Kööpenhaminan, Göteborgin ja Helsingborgin elokuvakerhoista, mukana Gösta Werner, matkalla Neuvostoliittoon. Aho & Soldan (lyhyt teollisuuskuva) VMV 6 (1936) Klo 18. illallinen sadalle hengelle La Rotondessa, pj Alvar Aalto. (Helsingin Sanomat 8.4.1936) 29.4.1936 Sylvester (lupu Pick) 1923 8.5.1936 City Lights 15.5.1936 Die unmögliche Liebe (Waschneck 1932) - Asta Nielsen –elokuva. 28.5.1936 Minns du Meren houkutus Suomi kutsuu (Aho & Soldan1932) ==Lähteet== == Aiheesta muualla == * Ville Suhonen : Filmistudio Projektio ja Alvar Aalto * Olavi Paavolainen : Harvinaisia filmejä Helsingissä, Helsingin Sanomat, 11.12.1934, nro 334, s. 9, Kansalliskirjaston digitaaliset aineistot Luokka:Suomalaiset elokuva-alan järjestöt Luokka:1930-luku Luokka:Helsingin kulttuuri